b'\n_START_ARTICLE_\nMyrkkytarhak\xc3\xa4\xc3\xa4rmeet\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nMyrkkytarhak\xc3\xa4\xc3\xa4rmeit\xc3\xa4 tavataan Afrikassa, Etel\xc3\xa4- ja Pohjois-Amerikassa, Etel\xc3\xa4-Aasiassa ja Australiassa.  Niiden suhteellinen osuus kaikista k\xc3\xa4\xc3\xa4rmeist\xc3\xa4 on ylivoimaisesti suurin Australiassa, muualla vain noin 10\xc2\xa0% (tai alle sen) kaikista k\xc3\xa4\xc3\xa4rmeist\xc3\xa4 on myrkkytarhak\xc3\xa4\xc3\xa4rmeit\xc3\xa4. Vain muutamaa lajia pidet\xc3\xa4\xc3\xa4n hy\xc3\xb6kk\xc3\xa4\xc3\xa4v\xc3\xa4n\xc3\xa4, ja nekin yritt\xc3\xa4v\xc3\xa4t yleens\xc3\xa4 paeta ihmisen tielt\xc3\xa4.  Monet myrkkytarhak\xc3\xa4\xc3\xa4rmeet kuitenkin puolustautuvat h\xc3\xa4irittyin\xc3\xa4 ja saattavat vaikuttaa aggressiivisilta.  Vuosittain maapallolla arvioidaan ainakin 30\xc2\xa0000, ehk\xc3\xa4 yli 100\xc2\xa0000 ihmisen kuolevan myrkkyk\xc3\xa4\xc3\xa4rmeiden puremaan \xe2\x80\x93 t\xc3\xa4st\xc3\xa4 m\xc3\xa4\xc3\xa4r\xc3\xa4st\xc3\xa4 huomattava osa on myrkkytarhak\xc3\xa4\xc3\xa4rmeiden uhreja.  Toisaalta Australiassa kuolee vuosittain keskim\xc3\xa4\xc3\xa4rin vain nelj\xc3\xa4 henkil\xc3\xb6\xc3\xa4 k\xc3\xa4\xc3\xa4rmeenpuremiin, vaikka sik\xc3\xa4l\xc3\xa4iset myrkkytarhak\xc3\xa4\xc3\xa4rmeet ovat sek\xc3\xa4 yleisempi\xc3\xa4 ett\xc3\xa4 vaarallisempia kuin muualla.\n_START_SECTION_\nMyrkkyhampaat\n_START_PARAGRAPH_\nMyrkkytarhak\xc3\xa4\xc3\xa4rmeiden myrkkyhampaat sijaitsevat yl\xc3\xa4leuan etuosassa.  Ne ovat yleens\xc3\xa4 lyhyemm\xc3\xa4t kuin kyyk\xc3\xa4\xc3\xa4rmeiden hampaat ja liikkumattomat.  Kaikki heimon lajit ovat myrkyllisi\xc3\xa4.  Myrkkyrauhaset ovat muuntuneita sylkirauhasia.  Myrkky valuu pitkin hampaiden pinnassa olevaa uurretta tai hampaassa olevaa tiehytt\xc3\xa4 hampaan k\xc3\xa4rkeen.  Myrkky sis\xc3\xa4lt\xc3\xa4\xc3\xa4 p\xc3\xa4\xc3\xa4asiassa neurotoksiinia: se vaikuttaa hermostoon est\xc3\xa4en hermoimpulssien siirtymisen.  Myrkyiss\xc3\xa4 on my\xc3\xb6s vereen vaikuttavia aineita sek\xc3\xa4 hajottavia entsyymej\xc3\xa4.  Saalisel\xc3\xa4inten kuolinsyyn\xc3\xa4 on tavallisesti tukehtuminen hengityksen lamaannuttua tai syd\xc3\xa4men pys\xc3\xa4htyminen \xc5\xa1okin seurauksena.  Monet myrkkytarhak\xc3\xa4\xc3\xa4rmeet ovat ihmisellekin eritt\xc3\xa4in vaarallisia.  Toisaalta oikean seerumin saaminen riitt\xc3\xa4v\xc3\xa4n nopeasti auttaa l\xc3\xa4hes jokaisessa purematapauksessa.\n_START_SECTION_\nKobrat\n_START_PARAGRAPH_\nKobrat ovat ehk\xc3\xa4 tunnetuimmat myrkkytarhak\xc3\xa4\xc3\xa4rmeet.  Useimmat niist\xc3\xa4 pystyv\xc3\xa4t \xc3\xa4rsytettyin\xc3\xa4 levitt\xc3\xa4m\xc3\xa4\xc3\xa4n pitk\xc3\xa4t etumaiset kylkiluunsa, jolloin niiden niska levi\xc3\xa4\xc3\xa4 tarvittaessa hattumaisesti.  Monet muutkin k\xc3\xa4\xc3\xa4rmeet pystyv\xc3\xa4t vastaavaan, mutta varsinaiset kobrat (suku Niedja) ovat t\xc3\xa4ss\xc3\xa4 suhteessa etevimpi\xc3\xa4.  Afrikassa el\xc3\xa4\xc3\xa4 viisi kobralajia, Keski-id\xc3\xa4ss\xc3\xa4 kaksi, ja yht\xc3\xa4 lajia tavataan laajalla alueella Etel\xc3\xa4- ja Kaakkois-Aasiassa.  Omiin sukuihinsa kuuluvat kuningaskobrat, rengaskaulakobrat ja vesikobrat._NEWLINE_Kobrat ovat aktiivisia y\xc3\xb6aikaan.  Ne saalistavat pieni\xc3\xa4 nis\xc3\xa4kk\xc3\xa4it\xc3\xa4, lintuja, hy\xc3\xb6nteisi\xc3\xa4, sammakkoel\xc3\xa4imi\xc3\xa4, kaloja ja jopa matelijoita.  Kuningaskobra k\xc3\xa4ytt\xc3\xa4\xc3\xa4 ravinnokseen p\xc3\xa4\xc3\xa4asiassa muita k\xc3\xa4\xc3\xa4rmeit\xc3\xa4.  Ihmisen kimppuun tuskin ainoakaan kobralaji k\xc3\xa4y vapaaehtoisesti.  Yll\xc3\xa4tettyin\xc3\xa4 kobrat kohottavat eturuumiinsa maasta ja levitt\xc3\xa4v\xc3\xa4t niskansa. Jos ihminen uhkailusta huolimatta viel\xc3\xa4 l\xc3\xa4hestyy, kobra iskee.  Monesti kobra tarrautuu purressaan kiinni uhriinsa.  T\xc3\xa4ll\xc3\xb6in myrkky\xc3\xa4 joutuu elimist\xc3\xb6\xc3\xb6n paljon enemm\xc3\xa4n kuin k\xc3\xa4\xc3\xa4rmeiden puremissa yleens\xc3\xa4.  Nelj\xc3\xa4 eri kobralajia pystyy tiputtamaan myrkky\xc3\xa4 iskuhampaittensa etupuolella olevista rei\xe2\x80\x99ist\xc3\xa4.  Ne n\xc3\xa4ytt\xc3\xa4v\xc3\xa4t t\xc3\xa4ht\xc3\xa4\xc3\xa4v\xc3\xa4n uhrin jalkoihin tai p\xc3\xa4\xc3\xa4h\xc3\xa4n.  Silmiin joutunut myrkky aiheuttaa sokaistumisen ja silmien pysyv\xc3\xa4n vaurioitumisen, mik\xc3\xa4li sit\xc3\xa4 ei pest\xc3\xa4 nopeasti pois.  Kobrien myrkky on suhteellisen voimakasta. Se sis\xc3\xa4lt\xc3\xa4\xc3\xa4 p\xc3\xa4\xc3\xa4asiassa neurotoksiineja ja aiheuttaa hoitamattomana v\xc3\xa4lill\xc3\xa4 jopa halvautumisen tai kuoleman.\n_START_SECTION_\nMambat\n_START_PARAGRAPH_\nMambat ovat my\xc3\xb6s hyvin tunnettuja myrkkytarhak\xc3\xa4\xc3\xa4rmeit\xc3\xa4.  N\xc3\xa4m\xc3\xa4 hoikkarakenteiset ja melko pitk\xc3\xa4t (naaraat ovat lyhempi\xc3\xa4) Afrikassa asustavat k\xc3\xa4\xc3\xa4rmeet liikkuvat p\xc3\xa4\xc3\xa4asiallisesti puissa.  Kookkain laji on mustamamba ja sinimamba jota tavataan todella harvoin, joka on sopeutunut el\xc3\xa4m\xc3\xa4\xc3\xa4n savanneilla.  T\xc3\xa4m\xc3\xa4n lajin hy\xc3\xb6kk\xc3\xa4\xc3\xa4vyydest\xc3\xa4, myrkyllisyydest\xc3\xa4 ja nopeudesta liikkuu pelottavia tarinoita.  Mustamamban myrkky on voimakkaimpia k\xc3\xa4\xc3\xa4rmeenmyrkkyj\xc3\xa4.  \xc3\x84rsytettyn\xc3\xa4 se on varsin aggressiivinen, mutta yleens\xc3\xa4 mustamambakin v\xc3\xa4lttelee ihmist\xc3\xa4.  My\xc3\xb6s sen nopeutta on melkoisesti liioiteltu, sill\xc3\xa4 terve ihminen pystyy helposti liikkumaan sit\xc3\xa4 nopeammin. Sen sijaan sen iskunopeus saalistus- tai puolustustilanteessa saattaa yll\xc3\xa4tt\xc3\xa4\xc3\xa4 vahingossa liian l\xc3\xa4helle tulleen ihmisen. Mustamamba ei milloinkaan ole musta, vaan sen v\xc3\xa4ri vaihtelee yksil\xc3\xb6llisesti harmaanruskeasta vaaleanoranssiin.  L\xc3\xa4nnenvihermamba, vihermamba ja jamesoninmamba ovat kaikki p\xc3\xa4\xc3\xa4v\xc3\xa4rilt\xc3\xa4\xc3\xa4n oranssiin taipuisia, puissa el\xc3\xa4vi\xc3\xa4 mambalajeja.  Ne sy\xc3\xb6v\xc3\xa4t p\xc3\xa4\xc3\xa4asiallisesti lintuja ja linnunmunia sek\xc3\xa4 puissa el\xc3\xa4vi\xc3\xa4 liskoja (v\xc3\xa4lill\xc3\xa4 oman lajinsa poikasia).  Mustamamba puolestaan k\xc3\xa4ytt\xc3\xa4\xc3\xa4 ravinnokseen l\xc3\xa4hinn\xc3\xa4 pikkunis\xc3\xa4kk\xc3\xa4it\xc3\xa4.'